Renten på billån varierer hos den enkelte långiver, og renten på de billigste billån kan have et stort spænd. Ofte bliver renten fastlagt på baggrund af en kreditvurdering, som foretages af långiveren og for at sikre at du har mulighed for at tilbagebetale det lånte beløb.
Når du skal låne til finansiering af bil, har du mulighed for en fast eller variabel rente. For en variabel rente skal du være opmærksom på, at renten kan stige i løbet af lånets løbetid og du kan derfor ikke være 100% sikker på, hvad du skal betale hver måned.
Du får ofte en lavere rente, når du vælger en variabel rente, men du skal være opmærksom på, at ydelsen du skal betale hver måned kan stige.
Vælger du et billån med fast rente, så kan du med sikkerhed regne med det månedlige beløb, du skal betale igennem hele lånets løbetid. Det kan derfor være en ekstra tryghed for dig, som gerne vil have budget over dit billån.